b'\n_START_ARTICLE_\nLotus 56\n_START_PARAGRAPH_\nLotus 56 je Lotusov dirkalnik za Indianapolis 500 in Formulo 1. Zasnoval ga je Maurice Phillippe kot Lotusov dirkalnik za dirko Indianapolis 500 1968, namestil je uspe\xc5\xa1nega Lotusa 38.\n_START_SECTION_\nIndianapolis 500\n_START_PARAGRAPH_\nMotor je bil plinska turbina Pratt & Whitney, ki je lahko proizvajala mo\xc4\x8d do 500 KM, dirkalnik pa je za bolj\xc5\xa1o izkori\xc5\xa1\xc4\x8denje mo\xc4\x8dnega motorja imel tudi sistem pogona na vsa \xc5\xa1tiri kolesa. Jim Clark je bil navdu\xc5\xa1en na dirkalnikom na testiranjih, toda pred dirko Indianapolis 500 1958 se je smrtno ponesre\xc4\x8dil na dirki Formule 2 na Hockenheimringu, Mike Spence pa se je smrtno ponesre\xc4\x8dil v dirkalniku Lotus 56 na kvalifikacijah dirke Indianapolis 500. Kljub temu so na dirki nastopili Graham Hill, Art Pollard in Joe Leonard, ki je osvojil najbolj\xc5\xa1i \xc5\xa1tartni polo\xc5\xbeaj in vodil na dirki do zadnjih krogov, ko mu je zmago prepre\xc4\x8dila okvara motorja. USAC ni bila navdu\xc5\xa1ena nad Lotusovo inovativnostjo in prepovedala turbinske motorje in pogon na vsa \xc5\xa1tiri kolesa.'